নিজস্ব প্রতিনিধি: জঙ্গিযোগে কলকাতা থেকে ধৃত আরও ১। সাহাদাত হোসেন ওরফে বাবু নামে ওই বাংলাদেশি নাগরিককে শিয়ালদহ স্টেশন চত্বর থেকে গ্রেফতার করে কলকাতা পুলিসের এসটিএফ। মঙ্গলবার কলকাতা স্টেশন থেকে ধৃত ২ আল কায়দা জঙ্গিকে জেরা করে বাবুর খোঁজ মিলেছে বলে দাবি গোয়েন্দাদের। ধৃত ব্যক্তি এরাজ্যে জঙ্গিদের যাতায়াত ও বাসস্থানের ব্যবস্থা করত বলে অভিযোগ।  আদতে বাংলাদেশের যশোরের বাসিন্দা সাহাদাত হোসেন। ধৃত দুই আল কায়দা জঙ্গি তনভির ও রিয়াজুলকে একাধিকবার সীমান্ত পারাপারে সাহায্য করেছিল সে। শুক্রবার শিয়ালদহ স্টেশন সংলগ্ন জগত্ সিনেমা হলের সামনে থেকে সাহাদাতকে গ্রেফতার করেন গোয়েন্দারা।
   আরও পড়ুন- লালবাজারে বসেই অত্যাধুনিক আইইডি বানিয়ে ফেলল তনভির কীভাবে সে সীমান্তে জঙ্গিদের পারপার করত? তার সঙ্গে কাদের যোগ রয়েছে, এসব জানতে সাহাদাতকে জেরা করছেন তদন্তকারীরা। তার থেকে গুরুত্বপূর্ণ তথ্য মিলতে পারে বলে ধারণা।